Вольбы

до Народной рады Словеньской републікы

**Інформації про воліча**

І

Датум і час волеб

Вольбы до Народной рады Словеньской републікы будуть в суботу 29. 2. 2020  
од 7:00 до 22:00 годины.

ІІ

Право волити

Право волити до Народной рады Словеньской републікы мать обчан Словеньской републікы, котрый найпізнїше в день волеб досяг 18 років віку і не настав у нёго конфлікт з правом волити.

Право волити є в конфліктї зо законным оклїщінём особной слободы на основі охраны публічного здравя.

ІІІ

Право быти воленым

За посланця Народной рады Словеньской репблікы може быти зволеный обчан Словеньской републікы, котрый найпізнїше в день волеб досяг 21 років віку і жыє на теріторії Словеньской републікы.

Конфліктом з правом быти воленым є:

• заарештованя,

• правоплатне одсуджіня за напланованый кріміналный чін, покы одсуджіня не было загладжене,

• однятя способности робити правны дїла.

ІV

Способ вольбы

Воліч може волити на теріторії Словеньской републікы:

• у волебнім раёнї, в списку котрого є записаный, або

• в будькотрім волебнім раёнї посередництвом леґітімації на голосованя.

Воліч може волити мімо теріторії Словеньской републікы посередництвом пошты, кідь:

• місце ёго стабілного бываня не є на теріторії Словеньской републікы і быв на основі жадости записаный до шпеціалного списку волічів,

• місце ёго стабілного бываня є на теріторії Словеньской републікы а в часї волеб ся стримує мімо єй теріторії і право волити посередництвом пошты пожадать од села/міста, в котрім стабілно бывать.

V

Леґітімація на голосованя

Воліч, котрый стабілно бывать на теріторії Словеньской републікы і в день волеб не буде мочі волити в містї свого стабілного бываня у волебнім раёнї, де є записаный в списку волічів, може пожадати **од села/міста свого стабілного бываня** леґітімацію на голосованя. Село/місто на пожаданя волічови выставить леґітімацію на голосованя і вычаркне го зо списку волічів з позначков, же му выдало леґітімацію на голосованя.

Леґітімація на голосованя дає право на запис до списку волічів у будькотрім волебнім раёнї.

Воліч може пожадати леґітімацію на голосованя:

особно,

найпізнїше в послїднїй робітный день перед вольбами (т. є. напізнїше 28. 2. 2020) в урядных годинах села.

Село выдасть леґітімацію на голосованя безодкладно,

у формі листины так,

жебы жадость о выданя леґітімації на голосованя была доручена селу/місту найпізнїше 15 робітных днїв перед днём волеб (т. є. найпізнїше 10. 2. 2020),

електронічнов поштов (і-мейлом) так,

жебы жадость о выданя леґітімації на голосованя была доручена селу/місту найпізнїше 15 робітных днїв перед днём волеб (т. є. найпізнїше 10. 2. 2020). Село/місто про такы припады опублікує на своїм вебсайтї електронічну адресу на посыланя жадостей. Кідь село/місто не має свій вебсайт, опублікує електронічну адресу на посыланя жадостей на урядній таблї села.

В жадости мусять быти уведжены такы факты о волічови:

• мено і призвіско,

• родне чісло,

• штатне обчанство,

• адреса стабілного бываня (село, уліця, чісло дому),

• адреса, на котру село/місто зажене леґітімацію на голосованя.

посередництвом особы, уповномоченой жадателём

мож пожадати леґітімацію на голосованя найпізнїше послїднїй день перед днём волеб (т. є. найпізнїше 28. 2. 2020)

В жадости мусять быти уведжены такы факты о волічови:

• мено і призвіско,

• родне чісло,

• штатне обчанство,

• адреса стабілного бываня (село, уліця, чісло дому).

Село/місто зажене леґітімацію на голосованя волічови на адресу стабілного бываня, кідь в жадости не уведе іншу корешпонденчну адресу, найпізнїше до трёх робітных днїв од доручіня жадости. Село зажене леґітімацію на голосованя на адресу уведжену в жадости рекомандо-писмом „*До властных рук*“.

Кідь воліч в писомній або електронічній жадости уведе, же леґітімацію на голосованя перебере інша особа, мусить в жадости увести єй мено, призвіско і чісло обчаньской леґітімації. Тота особа повинна перевзятя леґітімації на голосованя потвердити своїм підписом.

VI

Вольба посередництвом пошты

Воліч, котрый **має місце стабілного бываня** на теріторії Словеньской републікы а в часї волеб є мімо єй теріторії

Воліч, котрый має місце стабілного бываня на теріторії Словеньской републікы а в часї волеб є мімо єй теріторії, може пожадати село свого стабілного бываня волити посередництвом пошты, а то

писомно (формов писма),

жебы жадость волити посередництвом пошты была доручена на адресу села/міста (сільского або містьского уряду) найпізнїше 50 днїв перед днём волеб (т. є. найпізнїше 10. 1. 2020).

Жадость доручена по становленім часї є неплатна.

електронічно (і-мейлом) так,

жебы жадось волити посередництвом пошты была доручена на електронічну адресу села/міста найпізнїше 50 днїв перед днём волеб (т. є. найпізнїше 10. 1. 2020).

Жадость доручена по становленім часї є неплатна.

В жадости волити посередництвом пошты мусять быти уведжены такы факты о волічови:

• мено і призвіско,

• родне чісло,

• адреса стабілного бываня,

• адреса міста бываня в загранічу.

Кідь жадость обсягує вшытко, што становлює закон, село/місто зажене найпізнїше 35 днїв перед днём волеб волічови, котрый пожадав волити посереднитвом пошты, на адресу міста бываня в загранічу:

• копертку з уряднов печатков села/міста,

• листы на голосованя,

• корешпонденчну копертку (означену геслом: „VOĽBA POŠTOU - ELECTION BY MAIL“ з выписанов адресов села як адресата і з адресов воліча як одосылателя,

• поучіня о способі голосованя.

Позад акту голосованя (подля поучіня о способі голосованя) вложить воліч лист на голосованя до коперткы з уряднов печатков села і залїпить єй. Залїплену копертку вложить до корешпонденчной коперткы, котру зажене назад. Поштовне заплатить одосылатель.

До выслїдку голосованя ся зарахують голосы на листах голосованя, котры были доручены селу стабілного бываня воліча найпізнїше в послїднїй робітный день перед днём волеб (т. є. найпізнїше 28. 2. 2020).

\*\*\*

Далшы інформації о вольбах до Народной рады Словеньской републікы ся находять на вебсайтї

[www.minv.sk/?volby-nrsr](http://www.minv.sk/?volby-nrsr)